**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 08.06.2020**

**P r í t o m n í *:*** Ing. Štefan Uhliarik, predseda komisie

Ing. Peter Kolada, člen komisie

Ing. Juraj Kurtulík, člen komisie

Ing. Martin Paholek, člen komisie

Ing. Michal Bedrich, člen komisie

Mgr. Slavomír Špitál, člen komisie

Mgr. Emília Nováková, člen komisie

**P r i z v a ní :** Ing. Soňa Medvecká**,** vedúca oddelenia výstavby

**P r í t o m n í :** Ing. Hollá, JUDr. Krausová, Ing. Hajdučík, zástupcovia oddielu TJ Oravan-otužilci, obyvatelia ul. Slobody, Veselovský

**P r o g r a m :**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. VZN o dotáciách č.1/2020
5. VZN č.2/2020, ktorým sa schvaľuje prevádzkový poriadok pohrebiska mesta Námestovo
6. Informácia o  rozpočte na rok 2020, - Aktuálny výhľad príjmov
7. Rozpočtové opatrenie mesta č.2/2020
8. Rozpočtové opatrenia príspevkových organizácií
9. Záverečný účet
10. Zmluva o zriadení spoločného  stavebného úradu
11. Prenájmy, nájmy, výpožičky majetku mesta
12. Rôzne
13. Záver

**Bod č.1**

Na úvod predseda komisie privítal všetkých prítomných na komisii, tým, že boli prítomní aj hostia navrhol zmeniť poradie programu a to pred body č.3,4,5 nahradiť bodom 6,7,8,9,10 a následne by sa pokračovalo podľa pozvánky. V rozpočte na rok 2020 dať slovo zástupcom TJ Oravan oddiel otužilci a obyvateľom ul. Slobody.

**Bod č.2**

Za predloženú zmenu programu dal hlasovať.

Za: 7 Proti: 0 Zdržal sa : 0

**Bod č.6**

*Vedúca oddelenia výstavby* MsÚ informovala o stave pripravenosti investičných akcií zaradených v rozpočte na rok 2020.

*p.Brišák* ako zástupca obyvateľov ul. Slobody žiadal o zaradenie do rozpočtu na rok 2020 rekonštrukciu ul. Slobody.

*Predseda komisie* deklaroval, že do rozpočtu bol vyčlenený objem financií do súťaže ciest 960 000 Eur

*p. Nováková*: o oprave ul. Slobody sa historicky hovorí už 8 -9 rokov, kritizovala liknavý prístup k tejto ulici, namietala uprednostnenie rekonštrukcie ul. Okružná

*p.Kurtulík*: mal zato, že MsÚ má zmapovaný stav miestnych komunikácií, navrhol hľadať riešenie, aby sa ul. Slobody urobila ešte v roku 2020, navrhol, aby sa ul. Okružná neasfaltovala v celom profile, ale len tam kde je stav kritický a ušetrené peniaze sa použijú na ul. Slobody

*p.Krausová*: máme zákonné nástroje ako dodatkom bezpečne navýšiť vysúťaženú cenu do 10% je zato, aby sa rekonštrukcia uskutočnila v roku 2020

*p. Koľada*: bol tiež zato, aby sa ul. Slobody zrealizovala v roku 2020

*Vedúca výstavby* upozornila, že podklady k verejnému obstarávaniu na stavebné úpravy ciest sú už kompletné a prípravy podkladov na ul. Slobody by v tomto štádiu oddialili proces obstarávania, čo v konečnom dôsledku spôsobí posunutie termínu realizácie celého verejného obstarávania

*p.Paholek* navrhol, ak ul. Slobody počká nech sa urobí v roku 2021, tak ako je naplánovaná v rozpočte, aby sa nezastavilo už pripravené verejné obstarávanie.

***Uznesenie č.10***

Komisie pre rozpočet, financie, správu a hospodárenie s majetkom mesta odporúča MsZ nezrealizovať v celom rozsahu stavebné úpravy na miestnej komunikácií ul. Okružná

Za: 2 Proti: 2 Zdržal sa: 3

**Komisia mala rozhodnúť, či odporučí MsZ zaradiť do rozpočtu na rok 2020 rekonštrukciu ul. Slobody, spolufinancovanie umelej trávy MŠK, projekt realizácie prezliekarni na Nábreží Oravskej priehrady, opravu chodby v ZŠ Komenského, ktorá je teraz v rozpočte viazaná na dotáciu, oprava strechy na BD Komenského**

***Uznesenie č.11***

Komisie pre rozpočet, financie, správu a hospodárenie s majetkom mesta odporúča MsZ doplniť do rozpočtu investičnú akciu „Rekonštrukcia ul. Slobody na rok 2020“

Za: 7 Proti: 0 Zdržal sa : 0

*Predseda komisie* dal podmienku, že vzhľadom k tomu, že v súčasnosti prebieha rozšírenie optickej siete je potrebné zistiť kedy bude realizovaná optická sieť na ul. Slobody, a aby pripadne rekonštrukcie ciest na všetkých uliciach boli až po realizácií optickej siete.

Zároveň požiadal vedúcu výstavby o finančné vyhodnotenie, koľko by stáli chodníky zo zámkovej dlažby oproti asfaltu, aby bolo jasné koľko stoja jednotlivé možnosti rekonštrukcie chodníkov.

***Uznesenie č.12***

Komisie pre rozpočet, financie, správu a hospodárenie s majetkom mesta odporúča **Komisii výstavby, územného plánovania, dopravy a životného prostredia,** aby sa na zasadnutí komisií venovali zadefinovaniu potrebného rozsahu opravy strechy na BD Komenského, vzhľadom k tomu, že v rozpočte je schválených 60 000 Eur a  rozpočet na opravu je 105 000 Eur.

Za: 7 Proti: 0 Zdržal sa : 0

Podľa vyjadrenia vedúcej výstavby nie je stav strechy v havarijnom stave a za súčasnej situácie nie je potrebné danú akciu realizovať a je potrebne to realizovať v budúcnosti a v celom rozsahu.

***Uznesenie č.13***

Komisie pre rozpočet, financie, správu a hospodárenie s majetkom mesta odporúča MsZ finančne podporiť projekt realizácie prezliekarni na Nábreží Oravskej priehrady Centrom vodných športov.

Za: 7 Proti: 0 Zdržal sa : 0

V tomto štádiu nie je jasne, kde bude toto zariadenie umiestnené .

**Bod č. 7**

*Vedúca finančného oddelenia*  predstavila navrhnuté rozpočtové opatrenia. Diskusiu vyvolali návrh opatrenia k rekonštrukcií umelého ihriska pre MŠK a rekonštrukcií podlahy na ZŠ Komenského.

***Uznesenie č. 14***

Komisie pre rozpočet, financie, správu a hospodárenie s majetkom mesta neodporúča MsZ v súvislosti s nejasnou situáciou v príjmovej časti ohľadom COVID 19 prijať uznesenie na spolufinancovanie umelej trávy na ihrisku MŠK.

Za: 6 Proti: 0 Zdržal sa:1

*p.Krausová* zdôraznila, že MŠK Námestovo je výrazne podporovaná už v samotnom rozpočte dotáciou

*p.Nováková* sa pýtala prečo nebolo v prognóze, ktorú predložila vedúca výstavby pri modernizácii ihriska MŠK, informácia, či investujeme do vlastného majetku

Komisia ďalej neodporúčala uvoľniť financie na opravu chodby v ZŠ Komenského, ktorá je teraz v rozpočte viazaná na dotáciu. Navrhuje, v prípade, ak by rekonštrukcia mala ísť z rozpočtu mesta, aby sa realizovali opravy v minimálnom nevyhnutnom rozsahu, tak aby rozpočet mesta bol minimálne zaťažený.

**Bod č. 8**

*Vedúca finančného oddelenia* predstavila navrhnuté rozpočtové opatrenia príspevkových organizácií. K uvedeným opatreniam sa budú na MsZ vyjadrovať riaditelia týchto organizácií.

*Predseda komisie* zdôraznil potrebu úpravy rozpočtu Domu kultúry, keďže tam bol výrazný výpadok príjmov a taktiež po rozpočtom opatrení v CSS Námestovo je oproti roku 2019 vysoký nárast položky Tovary a služby.

**Bod č. 9**

***Uznesenie č.15***

Komisie pre rozpočet, financie, správu a hospodárenie s majetkom mesta odporúča MsZ pri schvaľovaní Záverečného účtu zdôvodniť čerpanie špeciálnych služieb, zmluva s auditormi, výrok audítora, vysvetlenie hospodárenia TS mesta Námestovo, objasnenie zvýšených pohľadávok , vyselektovanie pohľadávok po lehote splatnosti, kapitálové výdavky v kapitole cestná doprava, rekonštrukcia Nábrežia, rekonštrukcia Nám. A. Bernoláka.

Za: 6 Proti: 0 Zdržal sa:0

**Bod č.10**

***Uznesenie č. 16***

Komisie pre rozpočet, financie, správu a hospodárenie s majetkom mesta odporúča MsZ finančne vyhodnotiť možnosti v súvislosti s návrhom zmluvy so Spoločným stavebným úradom v súvislosti s prijatím nového zamestnanca na stavebný úrad a prípadné spojenie so Spoločným stavebným úradom Zákamenné vrátane financovania.

Za: 6 Proti: 0 Zdržal sa : 0

*Vedúca výstavby* zdôraznila, tým, že mesto má tento úrad vo svojej gescii, je to jeden z benefitov čo robí mesto mestom. Táto služba je hlavne pre obyvateľov toho mesta.

*p. Hollá* poznamenala či kľúč na počet obyvateľa je správny, či nie je lepšie tento kľúč zmeniť na počet úkonov. *Vedúca výstavby* informovala, že túto analýzu bezodkladne pripraví.

**Bod č.4**

K návrhu VZN boli výhrady zo strany prítomných na komisií voči postupu pri poskytnutí dotácie v bode 4, 5 a vyúčtovaní dotácie.

*p.Kurtulík* navrhol dopracovať regulatívy za ktorých budú dotácie prideľované a to: počet členov, počet aktívnych členov jednotlivých oddielov, koľko si vedia zabezpečiť financie z iných zdrojov, ako transparentne čerpali financie v predchádzajúcich rokov, ako fungujú štruktúry.

***Uznesenie č.17***

Komisie pre rozpočet, financie, správu a hospodárenie s majetkom mesta odporúča MsZ od vedenia mesta zdôvodniť, prečo v čase koronavírusu uvoľnilo finančné prostriedky MŠK Námestovo

Za: 6 Proti: 0 Zdržal sa : 0

**Bod č. 11**

*Vedúca výstavby* informovala o prevode zisteného nesúladu medzi skutočným a užívacím stavom pozemkov medzi vlastníkmi garáži a mestom Námestovo

Rozdiel vo výmerách zamieňaných pozemkov si zamieňajúci vzájomne finančne vysporiadajú doplatkom v sume 39€/m2

***Uznesenie č. 18***

Komisie pre rozpočet, financie, správu a hospodárenie s majetkom mesta odporúča MsZ

schváliť prevod pozemkov.

Za: 5 Proti: 0 Zdržal sa : 1

Na záver komisia zobrala na vedomie zvýšenie príspevku v základných školách a školských zariadeniach VZN č. 3/2008

**Z dôvodu poklesu prítomných členov na 4 a neskorú hodinu bod 3, bod 5, bod 12 neboli prerokované.**

**Bod č. 13**

Predseda komisie sa poďakoval členom komisie za účasť.

*Zapísala: Mgr. Katarína Rusinová*

***Ing. Štefan Uliarik*** *predseda komisia*